stanford-oval/wikipedia huggingface dataset:
Luettelo Lauri Markkasen saavutuksista

Lauri Markkanen.
Tämä on luettelo koripalloilija Lauri Markkasen saavutuksista. Markkanen on saavuttanut urallaan useita palkintoja ja rikkonut lukuisia ennätyksiä.
NBA

Tulokkaiden ykköstähdistöjoukkueessa 2018
Eniten "seitsenjalkaisen" (väh. 213 cm pituisen) heittämiä kolmen pisteen koreja yhdessä ottelussa (8 kpl, sivuaa Dirk Nowitzkin ennätystä)
NBA:n kehittynein pelaaja 2023
Pohjoismaiden historian pienimmällä varausnumerolla (7.) NBA:han varattu pelaaja
NBA:ssa pelanneiden suomalaispelaajien tilastokärki kaikissa kategorioissa
Eniten pisteitä NBA-ottelussa (35) ja NBA-avausottelussaan pisteitä (17) tehnyt suomalaispelaaja
NBA:n tähdistöviikonloppu
Ensimmäinen suomalaisosallistuja
Nousevien tähtien ottelussa 2018 ja 2019
Taitokilpailussa 2018 (toinen)
All Star ottelussa 2023
NBA > Tulokaskausiennätykset

Useita tulokaspelaajien onnistuneita kolmen pisteen heittojen ennätyksiä, muun muassa:
Ensimmäinen kolmessa ensimmäisessä NBA-ottelussaan kymmenen onnistunutta kolmen pisteen koria tehnyt tulokaspelaaja
17 kolmen pisteen koria kuudessa ottelussa
36 kolmen pisteen koria 14 ottelussa
48 kolmen pisteen koria 20 ottelussa
51 kolmen pisteen koria 22 ottelussa
100 kolmen pisteen koria 41 ottelussa
Ensimmäinen 100 epäonnistunutta kolmen pisteen heittoa 22 ottelussa heittänyt pelaaja
Eniten yli 205-senttisen ja "seitsenjalkaisen" (väh. 213 cm pituisen) heittämiä kolmen pisteen koreja tulokaskaudella
Tulokaskaudella eniten peräkkäisiä otteluita joissa heittänyt vähintään kaksi kolmen pisteen koria (12 ottelua, sivuaa Mike Millerin ennätystä)
Ensimmäinen vähintään kaksi kolmen pisteen koria jokaisessa ensimmäisissä kahdeksassa ottelussaan heittänyt pelaaja
Ensimmäinen tulokaskaudellaan 1000 pistettä, 500 levypalloa ja 110/120/130/140 kolmen pisteen koria kirjauttanut pelaaja
NBA > Chicago Bulls

Ensimmäinen seitsemässä ja kahdeksassa peräkkäisessä ottelussa vähintään kolme kolmen pisteen koria tehnyt Bulls-pelaaja
Eniten tulokaskaudellaan kolmen pisteen koreja (145) heittänyt Bulls-pelaaja
Bullsissa eniten (Andrés Nocionin kanssa) pisteitä (17) avausottelussaan tehnyt pelaaja
Bullsissa nuorin kahdeksan kolmen pisteen koria ottelussa heittänyt pelaaja (20 v 233 vrk)
Bullsin ensimmäinen "seitsenjalkainen" (väh. 213 cm pituinen) kahdeksassa kolmen pisteen heitossa onnistunut pelaaja
Ensimmäinen samassa ottelussa kahdeksassa kolmen pisteen heitossa onnistunut ja kymmenen levypalloa ottanut Bulls-pelaaja
Bullsin historian kolmanneksi pisin vähintään 20 pisteen ja vähintään 10 levypallon ottelujen putki (5 kpl)
Ensimmäinen kauden avausottelussa vähintään 35 pistettä tehnyt ja 15 levypalloa ottanut Bulls-pelaaja
Bullsin historian kuudenneksi eniten kolmen pisteen koreja heittänyt pelaaja
NBA > Pohjoismaiden ennätykset

Lähde: Sports-Reference LLC.
Uran yhteismäärät
Tupla-tuplat: 42 (Tilanne 19.6.2022 mennessä)
Otteluennätykset
Pisteet: 35 (Bulls – Boston Celtics 23. helmikuuta 2019 ja Charlotte Hornets – Bulls 23. lokakuuta 2019)
Kahden pisteen korit: 12 (Charlotte Hornets – Bulls 23. lokakuuta 2019)
Kolmen pisteen korit: 8 (New York Knicks – Bulls 10. tammikuuta 2018)
Pelitilannekorit: 13 (Charlotte Hornets – Bulls 23. lokakuuta 2019)
Onnistuneet vapaaheitot: 13 (Charlotte Hornets – Bulls 2. helmikuuta 2019)
Levypallot: 19 (Brooklyn Nets – Bulls 29. tammikuuta 2019)
Puolustuslevypallot: 19 (Brooklyn Nets – Bulls 29. tammikuuta 2019)
Koriin johtaneet syötöt: 6 (Bulls – Memphis Grizzlies 13. helmikuuta 2019)
Maajoukkueet

Eniten tehtyjä pisteitä (22) ensimmäisessä Suomen miesten arvokisaottelussa
Alle 20-vuotiaiden EM-kilpailujen tähdistöviisikossa 2016
Alle 20-vuotiaiden EM-kilpailujen korikuningas 2016
Alle 18-vuotiaiden EM-kilpailujen korikuningas 2015
Yliopisto

NCAA:n Yhdysvaltain viikon pelaaja tammikuussa 2017
NCAA:n Pac-12-konferenssin ykköstähdistöviisikossa 2017
Pac-12-konferenssin tulokastähdistöviisikossa 2017
Pac-12-konferenssin mestaruus 2017
2× NCAA:n Pac-12-konferenssin viikon pelaaja
Muut

NBC Sports Chicagon kuukauden urheilija, helmikuu 2019
Urheilutoimittajain liiton valitsema Vuoden koripalloilija 2017, 2018, 2019, 2020 ja 2021
Suomen Urheilugaala
Vuoden urheilija -äänestyksessä kolmas 2017, viides 2018, neljäs 2019
Vuoden nuori urheilija 2017
Vuoden läpimurto 2017
Mukana Suomen koripallomaajoukkueen saamissa palkinnoissa, nimeltä mainittuna Vuoden urheiluilmiö 2017 (”Koripallomaajoukkue koko kansan suosikiksi ja tulokas Lauri Markkanen fanien keulakuvaksi EM-kisojen Suomen alkulohkossa”)
Keski-Suomen Vuoden urheilija 2017
Kutsu Nike Hoop Summitiin 2016
Miesten I-divisioona B:n paras pelaaja 2015
Perustajavaikutus

Yksinkertainen havainnollistava esimerkki perustajavaikutuksesta. Alkuperäinen populaatio on vasemmalla ja oikealla on kolme mahdollista perustajapopulaatiota.
Perustajavaikutus on uuden populaation perustamisen aiheuttama erityistapaus populaation pullonkaulasta, kun perustajapopulaatio on pieni. Pienimmillään tämä voi tarkoittaa vain yhtä hedelmällistä naarasta. Tämän seurauksena uusi populaatio voi olla geneettisesti ja fenotyyppisesti huomattavan erilainen alkuperäiseen populaatioon nähden, koska perustajajoukossa esiintyy vain pieni osa alkuperäisen populaation geneettisestä variaatiosta. Perustajapopulaation pienen koon vuoksi myös sisäsiittoisuus uusien yksilöiden kesken lisääntyy. Ääritapauksessa uusi populaatio voi eriytyä myös omaksi lajikseen.
Podeetio

Podeetio on jäkälän sekovarresta kasvava pystyosa, jollaisia esiintyy etenkin torvi- ja poronjäkälillä. Se on torvijäkälillä kotelomaljojen yhteinen jalkaosa.
Platýs Gialós

| Platýs Gialós Πλατύς Γιαλός |
| --- | --- |
 Platýs Gialóksen kylää ja rantaa.
 Platýs Gialós
 Koordinaatit: 37°24′50″N, 25°20′49″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Mýkonos
Kunta:  Mýkonos
Hallinto:  
 – Asutustyyppi:  kylä
 – Kallikrates-koodi:  6601000111
Väkiluku (2011):  833
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Platýs Gialós (kreik. Πλατύς Γιαλός; transl. myös Platís Gialós) on Kreikan kylä, joka sijaitsee Mýkonoksen saarella. Se kuuluu hallinnollisesti Mýkonoksen kuntaan, Mýkonoksen alueyksikköön ja Etelä-Egean saarten alueeseen. Kylän väkiluku on 833 (vuonna 2011).
Platýs Gialóksen kylää ja rantaa.
Platýs Gialóksen kylä, suomeksi ”Leveä ranta”, sijaitsee Mýkonoksen etelärannikolla. Se on osa Mýkonoksen kaupungin kaupunkiyhdyskuntaa, ja sijaitsee kaupungista noin viisi kilometriä etelään. Kylä tunnetaan rannastaan, joka on yksi saaren suosituimpia.
Aiheesta muualla

Kuvia tai muita tiedostoja aiheesta Platýs Gialós Wikimedia Commonsissa
Mahlanjuoksuttaja

| Mahlanjuoksuttaja Absoluuttinen Nollapiste |
| --- | --- | --- |

Studioalbumin tiedot
 Äänitetty : touko–elokuu 2005
 Julkaistu: 5. lokakuuta 2005
 Tuottaja(t): Absoluuttinen Nollapiste
 Tyylilaji: progressiivinen rock
 Kesto: 49.41
 Levy-yhtiö: Johanna
Listasijoitukset
  Suomen virallinen lista: 17.    Fyysinen albumilista: 3.
Absoluuttisen Nollapisteen muut julkaisut
| Sortovuodet 1994–2004 2004 | Mahlanjuoksuttaja 2005 | Lihassa ja taivaassa (EP) 2007 |
Singlet albumilta Mahlanjuoksuttaja
 ”Miten tässä vielä käy?” Julkaistu: 14. syyskuuta 2005
Mahlanjuoksuttaja on Absoluuttisen Nollapisteen vuonna 2005 ilmestynyt kahdeksas studioalbumi. Albumilta julkaistiin single "Miten tässä vielä käy?".
Albumi debytoi Suomen virallisen listan sijalla 17.
Albumin juoni on yhtyeen nuottivihkon marginaaliin kirjoitetun muistiinpanon mukaan seuraava: ”Lääkeriippuvainen matkamuistoyrittäjä riitelee kotonaan ja matkustaa maalle hankkimaan raaka-aineita. Perillä hän kohtaa omaansa suojelevan maanomistajan, joka aikoo kadota, nähdäkseen kaipaako joku.”tarvitaan parempi lähde
Kappaleet

Kappaleet säveltänyt Liimatta ja Lääkkölä sekä sanoittanut Liimatta, ellei toisin mainittu. Sovitukset Lääkkölä, Krutsin, Hast, Otsala ja Ylianttila.
Missä on kaikki mitä rakastan? – 7.15
Miten tässä vielä käy? – 2.59
Milloin näiden vaikutus lakkaa? – 5.10
Ruukunvalajat – 4.35 (säv. ja san. Liimatta)
Mikä meitä vaivaa? – 4.19
Nielenkö todisteet? – 4.09
Eksynyt marjastaja – 4.26
Onko meiltä kuulunut meteliä? – 3.16
Aution saaren irtain – 5.15
Mahlanjuoksuttaja – 7.15
| --- | --- |
 Kokoonpano Janne Hast – kosketinsoittimet, trumpetti  Tomi Krutsin – lyömäsoittimet  Tommi Liimatta – laulu  Aki Lääkkölä – kitara, lap steel  Aake Otsala – bassokitara :  Tuotanto Juuso Nordlund – äänitys (Studio JJ)  Marko Ylianttila ja Aake Otsala – äänitys (Studio Kuu) ja miksaus (Suneffects-tuotanto)  Pauli Saastamoinen – masterointi (Finnvox) Tommi Liimatta – vesiväri  Aki Lääkkölä – nuottipiirros  Japa Mattila, Tomi Krutsin ja Tommi Liimatta – kansitaitto
Arvostelut

Desibeli.net:
Soundi:
Aiheesta muualla

Mahlanjuoksuttaja yhtyeen kotisivulla
Levyn saate
Levyn arvosteluita
Peter Youngren

Peter Youngren (syntynyt nimellä Peter Ljunggren) on vuonna 1955 Ruotsissa syntynyt evankelista. Nuoruusvuosinaan hän muutti Kanadaan, josta käsin hän on vuodesta 1976 asti tehnyt suuria evankelioimismatkoja ympäri maailmaa.
Youngrenin lähetystyö painottuu muslimialueille, joissa hänen työllään on ollut suurta merkitystäkenen mukaan?. Youngren painottaa kristittyjen ja muslimien välistä ystävyyttä ja sitä, kuinka Jeesus tuli pelastamaan kaikki ihmiset.
Aiheesta muualla

Peter Youngrenin suomenkieliset kotisivut
Plasmidi

Bakteerisolu: 1. kromosomaalinen DNA, 2. plasmideja.
Yleiskuva plasmidista, jossa on antibioottiresistenssigeeni. 1 ja 2: antibioottiresistenssigeenejä, 3: ORI-alue.
Elektronimikroskoopin kuvassa oleva bakteerin DNA ja plasmidi.
Plasmidien erilaisia muotoja elektronimikroskoopin kuvassa.
Plasmidi on kromosomin ulkopuolella solulimassa sijaitseva ja itsenäisesti kahdentuva rengasmainen DNA-molekyyli, jonka sisältämät geenit eivät ole eliölle välttämättömiä. Plasmideja on bakteereilla ja hiivoilla. Plasmidien koko on suurimmillaan noin 400 000 emäsparia (bp). Yhdessä solussa voi olla samasta plasmidista 1–500 kopiota. Termiä ”plasmidi” käytti ensimmäisenä yhdysvaltalainen molekyylibiologi Joshua Lederberg vuonna 1952.
Vaikka plasmidit eivät ole välttämättömiä normaalioloissa elävälle organismille, niistä voi kuitenkin olla etua sen ympäristön muuttuessa. Plasmidit voivat sisältää esimerkiksi antibioottiresistenttejä geenejä tai geenejä, jotka mahdollistavat solun rakennusaineiden syntetisoimisen erilaisista lähtöaineista.
Jokainen plasmidi sisältää ainakin yhden DNA-sekvenssin, jossa on replikaation aloituskohta eli ORI-alue (engl. origin of replication). Tämä mahdollistaa plasmidi-DNA:n kahdentumisen itsenäisesti kromosomaalisesta DNA:sta. Suurimmalla osalla bakteereista plasmidit ovat rengasmaisia, mutta myös lineaarisia plasmideja tiedetään.
Plasmideja käytetään hyödyksi geenitekniikassa ja yhdistelmä-DNA-tekniikassa.
Vektorit

Geenitekniikassa käytettyjä plasmideja kutsutaan vektoreiksi. Niitä käytetään kuljettamaan geenejä organismista toiseen ja yleensä ne sisältävät jonkin geenimerkin, jonka avulla voidaan plasmidin sisältävät solut seuloa muista. Monissa vektoreissa on myös ns. polylinkkeri tai multikloonauskohta (engl. multiple cloning site, MCS). MCS on lyhyt alue, joka sisältää joitakin yleisesti käytettyjä restriktiokohtia. Tämä mahdollistaa DNA-fragmenttien helpon lisäämisen restriktiokohtaan restriktio- ja ligaasientsyymien avulla.
Aiheesta muualla

Kuvia tai muita tiedostoja aiheesta Plasmidi Wikimedia Commonsissa
Nukleiinihapot ja niiden rakenneosat
Perhe Addams 2

| Perhe Addams 2> The Addams Family 2 |
| --- | --- |

Ohjaaja:  Greg Tiernan Conrad Vernon
Käsikirjoittaja:  Dan Hernandez Benji Samit Ben Queen Susanna Fogel
Tuottaja:  Gail Berman Conrad Vernon Danielle Sterling Alison O'Brien
Säveltäjä:  Mychael Danna Jeff Danna
Leikkaaja:  Mychael Danna Jeff Danna
Erikoistehosteet:  Ryan Folsey
Pääosat:  Oscar Isaac Charlize Theron Chloë Grace Moretz Javon Walton Nick Kroll Wallace Shawn Snoop Dogg Bette Midler Bill Hader
Valmistustiedot
Valmistusmaa:  Yhdysvallat
Tuotantoyhtiö:  Nitrogen Studios Cinesite Studios The Jackal Group
Levittäjä:  Metro-Goldwyn-Mayer
Ensi-ilta:   2021-10-11. lokakuuta 2021 (Yhdysvallat)  2021-10-2222. lokakuuta 2021 (Suomi)  
Kesto:  93 minuuttia
Alkuperäiskieli:  englanti
Edeltäjä:  Perhe Addams
Aiheesta muualla
IMDb 
Elonet
Infobox OKNimi-testi OK: 
Perhe Addams 2 (The Addams Family 2) on vuonna 2021 ensi-iltansa saanut yhdysvaltalainen tietokoneanimaatiolla tehty komediaelokuva. Se on jatko-osa vuoden 2019 elokuvalle Perhe Addams.
Ääninäyttelijät

| Alkuperäinen ääninäyttelijä | Suomenkielinen ääninäyttelijä[lähde? ] | Rooli |
| --- | --- | --- |
| Oscar Isaac | Henri Piispanen | Gomez Addams |
| Charlize Theron | Hannamaija Nikander | Morticia Addams |
| Chloë Grace Moretz | Saana Norra | Wednesday Addams |
| Javon Walton | Rasmus Kärkkäinen | Pugsley Addams |
| Nick Kroll | Antti Lang | Fester-setä |
| Bette Midler | Katja Aakkula | Mumma |
| Conrad Vernon | Sasu Moilanen | Lurkki |
| Wallace Shawn | Taisto Oksanen | Herra Mustela |
| Bill Hader | Markus Niemi | Cyrus |
| Ted Evans | Pasi Ruohonen | Pongo |
Aiheesta muualla

Perhe Addams 2 Metacriticissä (englanniksi)
Pitkä vaihto

| Pitkä vaihto |
| --- | --- |
 Elokuvan juliste. Kuvassa on Ossipekka Lehtonen, Haka Hockeyn kapteeni ja yksi perustajista.
Ohjaaja:  Otto Heikola
Käsikirjoittaja:  Otto Heikola
Tuottaja:  Valtteri Munkki
Kuvaaja:  Otso Lahti
Leikkaaja:  Anniina Kauttonen
Valmistustiedot
Valmistusmaa:  Suomi
Tuotantoyhtiö:  Hyperfocus
Ensi-ilta:  5. joulukuuta 2014
Kesto:  73 minuuttia
Alkuperäiskieli:  suomi
Aiheesta muualla
Virallinen sivusto
IMDb 
Elonet
Infobox OKNimi-testi OK: 
Pitkä vaihto on vuonna 2014 valmistunut suomalainen dokumenttielokuva alasarjajääkiekon pelaajista. Dokumentissa seurataan paimiolaisen Haka Hockey -joukkueen pelaajia ja kautta 2013–2014 jääkiekon II-divisioonassa. Elokuva käsittelee pelaajien unelmia jääkiekkoammattilaisuudesta ja syitä, miksi unelmat eivät toteutuneet. Elokuvan on ohjannut Otto Heikola.
Elokuvan oli alun perin tarkoitus olla 40–50 minuutin pituinen lyhytdokumentti, mutta lopullisen version kestoksi muodostui 73 minuuttia. Dokumentin ensi-ilta oli 5. joulukuuta 2014 Bio-Salossa, ja se oli 10. joulukuuta avatun paimiolaisen elokuvateatterin Bio Staran avajaiselokuva.
Vastaanotto

Salon Seudun Sanomien kriitikko Tommi Aitio toteaa, että Pitkä vaihto "suhtautuu ihmisiinsä suurella lämmöllä ja vastarakkauden osoituksena elokuvantekijöille annetaan alkuvoimainen ja vilpitön todiste pelaamisen ilosta ja tuskasta." Aitio myös huomauttaa, että "mentaalinen ero esimerkiksi Selänne-dokumentin (2013) sileäksi puunattuun pintaan on suuri ja pelkästään Pitkän vaihdon eduksi."
Jatkoajan toimittaja Juha Oinosen mielestä dokumentin koskettavinta sisältöä ovat pelaajien tarinat: "Ajoittain sekä haastateltava että katsoja liikuttuu, kun puheenaihe kääntyy unelmiin ja siihen, mitä urallaan olisi halunnut ja suotuisammissa olosuhteissa kenties voinut saavuttaa."
Jääkiekkoselostaja Markku Silvennoinen toteaa Pitkän vaihdon olevan paitsi "erittäin onnistunut jääkiekkoaiheinen elokuva" myös kulttuuriteko. Silvennoisen mukaan elokuva tarjoaa katsojalle luonnollisen ja Suomessa ennennäkemättömän ”kärpäsenä katossa” -hetken, koska se päästää katsojan jääkiekkojoukkueen pyhiin paikkoihin, kuten pukukoppiin ja bussiin. Silvennoisen mielestä elokuvan ansioita on myös se, etteivät sen tarinat toteutumattomista unelmista ole katkeria. Silvennoinen kuitenkin pohtii, epäonnistuuko dokumentti luomaan tarpeeksi syvää suhdetta katsojan ja päähenkilöiden välille, koska päähenkilöitä on niin monta.
Kunnallislehden Perttu Hemmingin mukaan Pitkän vaihdon kerronta on aitoa ja rehellistä, ja elokuva koskettaa ja naurattaa "usein jopa saman minuutin sisällä".
Aiheesta muualla

Virallinen sivusto (Arkistoitu – Internet Archive)
Pitkä vaihto Internet Movie Databasessa (englanniksi)
Pitkä vaihto Elonet.
Poddębicen piirikunta

Poddębicen piirikunta (puol. powiat poddębicki) on yksi Łódźin voivodikunnan piirikunnista. Sen väkiluku oli vuoden 2019 lopussa 41 108. Piirikunta on jaettu kuuteen maalaiskuntaan, jotka ovat Dalików, Pęczniew, Poddębice, Uniejów, Wartkowice sekä Zadzim ja niissä on kylien lisäksi kaksi kaupunkia; hallintokeskus Poddębice ja Uniejów.
Poddębicen piirikunnan pinta-alasta 15,7 prosenttia oli metsän peitossa vuonna 2018.
Poddębicen piirikunnan työttömyysaste oli vuoden 2018 lopussa 6,2 prosenttia.
Piirikunnan väestöpyramidi 2014.
Vuoden 2019 lopussa Poddębicen piirikunnassa oli 41 108 asukasta, joista 50,6 prosenttia naispuolisia ja 49,4 prosenttia miespuolisia. Puolan väestönlaskennassa 2011 väkiluvun laskettiin olevan 42 154 ja sen ennakoidaan vuoteen 2050 mennessä pienenevän 34 329 asukkaaseen. Alle 18-vuotiaat muodostivat vuoden 2019 lopussa 17,1 prosenttia piirikunnan väestöstä, työikäiset 60 prosenttia ja eläkeikäiset 22,9 prosenttia väestön keski-iän ollessa 42,6 vuotta. Elävänä syntyneiden määrä oli vuonna 2019 yhteensä 434 lasta.
MacArthur Park (kappale)

MacArthur Park on Jimmy Webbin säveltämä ja sanoittama kappale, joka julkaistiin Richard Harrisin esittämänä vuonna 1968. Kappale on nimetty Los Angelesissa Yhdysvalloissa sijaitsevan MacArthur Park -nimisen puiston mukaan.
Kappaleen alkuperäislevytys sijoittui Billboard Hot 100 -listan toiselle sijalle ja vuonna 1978 julkaistu Donna Summerin versio saavutti ensimmäisen sijan.
Sävellys

Jimmy Webb kirjoitti ja sävelsi kappaleen kesällä ja syksyllä 1967 päätösosaksi 22 minuuttiseen kantaattiin, jota hän tarjosi ystävälleen, The Association -yhtyeen tuottajalle Bones Howelle. Ajatuksena oli kirjoittaa ja säveltää radiosoittoon soveltuva klassisesti rakennettu kappale jossa on useita osia, mutta yhtye torjui tarjouksen.
Laulun inspiraationa oli Webbin suhde ja ero Susie Hortonin kanssa. Horton työskenteli vuoden 1965 puolivälissä Aetna-vakuutusyhtiössä, jonka toimistot sijaitsivat MacArthur Park –puistoa vastapäätä ja pariskunta vietti aikaansa ja toisinaan lounasti puistossa.
Webb kertoi vuonna 2014 laulun sanoitusten olevan symbolisia ja viittaavan rakkaussuhteen päättymiseen:
Kaikki laulussa on näkemääni. Mikään siinä ei ole keksittyä. Vanhukset, jotka pelasivat tammea puiden alla, sateeseen unohtunut kakku, kaikki asiat, joista laulussa puhutaan, ovat asioita, jotka näin itse. Joten se on eräänlainen musiikillinen kollaasi koko tästä rakkaussuhteesta, joka tavallaan päättyi MacArthur Parkissa. ... Kappaletta tehdessäni olin jonkinlainen tunnekone, ikään kuin kaikki, mitä sisälläni tapahtui, kupli ulos pianosta ja paperille.
Heidän eronsa oli pääasiallinen inspiraatio myös toiseen Webbin kirjoittamaan ja säveltämään kappaleeseen, By the Time I Get to Phoenix.
Rakenne

Kappale koostuu neljästä osiosta. Ensimmäinen osio alkaa sanoilla "Spring was never waiting for us girl", ja se kestää noin 2,5 minuuttia. Toinen osio alkaa sanoin ”There will be another song for me”, ja kappale hidastuu ja muuttuu hiljaisemmaksi. Kolmas osio on puolitoista minuuttia kestävä nopeatempoinen instrumentaaliosio, joka alkaa, kun kappaletta on kulunut hieman alle viisi minuuttia. Viimeinen osa on minuutin kestoinen osa, joka on melko samanlainen kuin ensimmäinen osa, mutta rakenne on hieman erilainen ja tempo on hitaampi. Erona on muun muassa se, että ”MacArthur's Park is melting” -kohta alkaa tällä kertaa F:llä eikä C:llä, kuten alussa.
Richard Harrisin versio

Kappaleen alkuperäislevyttäjä on näyttelijä-laulaja Richard Harris A Tramp Shining -albumillaan vuonna 1968. Harrisin versio palkittiin Grammy-palkinnolla samana vuonna.
Harrisin version kokonaiskesto on noin 7 minuuttia 20 sekuntia.
Cover-versiot

Kappaleen muista versioista tunnetuin lienee Donna Summerin discoversio vuodelta 1978. Countrymuusikko Waylon Jennings esitti kappaleen The Kimberlys -yhtyeen kanssa, ja he saivat versiostaan Grammy-palkinnon vuonna 1970. Jennings levytti kappaleen myös toisen kerran, albumilleen Are You Ready for the Country (1976).
Nimekkäisiin esittäjiin lukeutuvat edellisten lisäksi Frank Sinatra, The Fifth Dimension, Andy Williams, Hugo Montenegro, The Queers, Glen Campbell, Maynard Ferguson, Beggars Opera, Stan Kenton, Sammy Davis Jr., Justin Hayward, Four Tops, Vic Damone ja Liza Minnelli. Näistä ainakin Sinatran versio on melko lyhyt, vain alle kolme minuuttia, sillä se alkaa ”There will be another song for me” -kohdasta.
Suomeksi kappaleen on tulkinnut Hectorin HEC-yhtye vuonna 1977 ilmestyneellä H.E.C.-albumillaan. Kappaleen suomenkielisen tekstin ”Vanhan kirkon puisto” on kirjoittanut Hector.
Aiheesta muualla

MacArthur Park Suomen Äänitearkistossa[vanhentunut linkki]
Vanhan kirkon puisto Suomen Äänitearkistossa[vanhentunut linkki]
Peter Yates

| Peter Yates |
| --- | --- |

Henkilötiedot
Syntynyt: 24. heinäkuuta 1929 Aldershot, Britannia
Kuollut: 9. tammikuuta 2011 (81 vuotta) Lontoo, Britannia
Ammatti:  elokuvaohjaaja
Aiheesta muualla
IMDb 
Elonet
Peter Yates (24. heinäkuuta 1929 Aldershot, Britannia – 9. tammikuuta 2011 Lontoo, Britannia) oli Hollywoodissa tunnetuimmat teoksensa luonut englantilainen elokuvaohjaaja.
Yates aloitti ohjaajauransa kahdella pikkuelokuvalla, joista elokuvan Nuoret hurjat lomalla pääosaa esitti laulaja Cliff Richard. Richardin repertuaariin kuuluu yhä elokuvan nimimelodia "Summer Holiday". Ennen Yhdysvaltoihin muuttoa hän ohjasi kotimaassaan seitsemän jaksoa suosittua Pyhimys-televisiosarjaa. Ryöstö pikajunassa -rikoselokuva valmistui vuonna 1967 Yatesin ohjauksessa brittituotantona, mutta Bullitt (1968) oli hänen suuri läpimurtonsa Hollywoodissa. Elokuva, jonka pääosaa näyttelee Steve McQueen, sai parhaan leikkauksen Oscarin. Bullitt ja erityisesti sen kymmenminuuttinen takaa-ajokohtaus nostivat Yatesin maineeseen. Kohtaus vaikutti lajityypin kehitykseen ja on yhä pätevä tekniikan kehittymisestä huolimatta. Elokuvan ansiosta saamistaan tarjouksista huolimatta hän halusi kuitenkin siirtyä uusille linjoille ja ohjasi sen jälkeen romanssin John ja Mary.
Oscar-ehdokkuuksia saivat myös muut hänen ohjaustyönsä, mutta suureksi menestykseksi nousi vasta Fillarijengi (1979), joka toi hänelle Oscar-ehdokkuuden ohjauksesta ja parhaasta elokuvasta. Samat ehdokkuudet hän sai Pukija-filmistään vuonna 1983. Yatesin viimeisimmät ohjaukset ovat olleet yleisömenestyksiä, mutta eivät kriitikoiden ylistämiä. Viimeinen ohjaustyö oli kunnianhimoinen kasvutarina Ystävyyden hinta.
Filmografia

Nuoret hurjat lomalla (Summer Holiday, 1963)
Koroshi (1966)
Ryöstö yöpikajunassa (Robbery, 1967)
Bullitt (1968)
John ja Mary (John and Mary, 1969)
Murphyn sota (Murphy’s War, 1971)
Kuuma kivi (The Hot Rock, 1972)
Hiljaisuuden laki (The Friends of Eddie Coyle, 1973)
Voihan veljet! (For Pete’s Sake, 1974)
Muori, Hinkki & Speedy (Mother, Jugs & Speed, 1976)
Syvyyden saalistajat (The Deep, 1977)
Fillarijengi (Breaking Away, 1979)
Silminnäkijä (Eyewitness, 1981)
Krull ja näkymätön vihollinen (Krull, 1983)
Pukija (The Dresser, 1983)
Eleni – lasteni puolesta (Eleni, 1985)
Epäilty (Suspect, 1987)
Talo Carroll Streetillä (The House on Carroll Street, 1987)
Syytön mies (An Innocent Man, 1989)
Komeettakanuunat (Year of the Comet, 1992)
Kämppäkaverit (Roommates, 1995)
Maan tapa (The Run of the Country, 1995)
Aaverakkautta (Curtain Call, 1999)
Don Quijote (Don Quixote, 2000)
Ystävyyden hinta (A Separate Peace, 2004)
Pohjolan häät

Mimmi Lähteenoja Louhen roolissa Kansallisteatterin Pohjolan häät-näytelmän vihkiäisnäytöksessä 9. huhtikuuta 1901.
Pohjolan häät ovat Kalevalassa kuvattavat Seppä Ilmarisen ja Pohjan neidon häät. Häät ja niiden valmistelut kuvataan Kalevalan 20. runossa.
Luettelo Suomen entisistä meijereistä

Luettelo Suomen entisistä meijereistä
Vuonna 1932 Suomessa oli 758 meijeriä, joista osuusmeijereitä oli 549, osakeyhtiömeijereitä 43 ja yksityismeijereitä 44 kappaletta.